Պիեռ Լուիջի Բասսո

**Պիեռ Լուիջի Բասսո** (; ), իտալացի շախմատիստ, գրոսմայստեր (2018):

## Կենսագրություն
Բասսոն մանկուց ապրում է Մոնտեբելունայում, այնտեղ էլ 11 տարեկանում սկսել է շախմատ խաղալ Բենիամինո Վերգանի ակումբում։

23 միջազգային մրցաշարերի հաղթող է, մասնակցել է իտալական պատանեկան տարբեր առաջնությունների: Արծաթե մեդալակիր մինչև 14 տարեկանների կարգում (2011), մինչև 16 տարեկանների կարգի հաղթող (2013) և կրկնակի չեմպիոն մինչև 20 տարեկանների կարգում (2015 և 2016): Նա մասնակցել է 2013 թվականի աշխարհի պատանեկան առաջնությանը, աշխարհի երկու պատանիների առաջնություններին (2016 և 2017), Եվրոպայի երեք պատանեկան առաջնություններին (2011, 2012, 2013) և Եվրոպայի երկու առաջնություններին (2016 և 2017)։

Բասսոն 6 անգամ հաղթել է *Վենետիկի շախմատի աշնանային մրցաշարում* (2012, 2013, 2014, 2015, 2016 և 2018):

2013 թվականին դարձել Է ՖԻԴԵ-ի վարպետ և հաղթել նաև Իտալիայի մինչև 16 տարեկանների առաջնությունում:

Բասսոն 2015 թվականին հաղթել է Մոլյանոյի և Սպիլիմբերգոյի միջազգային մրցաշարում, ավելի ուշ դարձել Իտալիայի մինչև 20 տարեկանների չեմպիոն: Նա մասնակցել է Իտալիայի առաջնության եզրափակչին (Campionato Italiano Assoluto), որտեղ 11-ից 6,5 արդյունքով և 2561 պերֆոմանսով զբաղեցրել է 6-րդ հորիզոնականը։ Նա հանդես է եկել Իտալիայի ազգային հավաքականում, մասնակցել է Mitropa Cup-ին՝ 7-ից հավաքելով 4,5:

2016 թվականին Բասսոն հաղթել է Սալսոմաջորի, Սանտա Մարիա դի Սալայի միջազգային մրցաշարերում և Սպոլետոյի 1-ին փակ մրցաշարում, որտեղ ստացել է գրոսմայստերի իր առաջին նորման։ Հետագայում երկրորդ անգամ դարձավ Իտալիայի մինչև 20 տարեկանների չեմպիոն և կրկին մասնակցեց Իտալիայի 2016 թվականի առաջնության եզրափակչին՝ Միկելե Գոդենայի, Սաբինո Բրունելոյի և Ալբերտո Դավիդի հետ միասին:

2017 թվականին Բասսոն հաղթել է Սալեռնոյի, Կիոջայի, Կիանչիանոյի և Սպիլիմբերգոյի միջազգային մրցաշարերում, որտեղ ստացել է գրոսմայստերի երկրորդ նորման։ Իր ակումբի կազմում Իտալիայի թիմային առաջնությունում գրավել է 3-րդ տեղը:

2017 թվականի նոյեմբերի 25-ին Դաշնային դատարանը վճիռ կայացրեց «Մոնտեբելունի գործով», որը բազմաթիվ քննարկումների առարկա էր և որին մասնակցում էին բազմաթիվ բարձր մակարդակի շախմատիստներ. Պիեր Լուիջի Բասսոն որակազրկվել էր հինգ ամսով՝ Իտալիայի շախմատի ֆեդերացիայի իմիջի վերաբերյալ վիրավորական հայտարարությունների պատճառով։

2018 թվականին Բասսոն հաղթել է Ջենովայում կայացած միջազգային մրցաշարում, Իտալիայի առաջնության կիսաեզրափակչում գրավել է 2-րդ տեղը՝ զիջելով Ֆրանչեսկո Սոնիսին։  Օգոստոսին նա հաղթել է Սպիլիմբերգոյի միջազգային մրցաշարում, որը վերջին տարիներին համարվում էր Իտալիայի ամենաուժեղներից մեկը։ Բասսոն 9-ից ցույց տվեց 6,5 արդյունք և վաստակեց գրոսմայստերի երրորդ նորման։ Սեպտեմբերին նա շահեց XVI միջազգային շախմատային փառատոնը՝ «Città di Amantea»-ն, 9-ից 7 միավորով՝ գերազանցելով Եվգենի Վորոբյովին, Վլադիմիր Բուրմակինին և Լասլո Գոնդին։ Նոյեմբերին 5-ից 4,5 միավորով հաղթել է «Vignola Città degli Scacchi» 2-րդ միջազգային մրցաշարում։

2019 թվականի մայիսին Բասսոն հաղթեց Իտալիայի կայծակնային առաջնությունում՝ 11-ից վաստակելով 9,5, ինչպես նաև գրավեց 3-րդ տեղը Իտալիայի արագընթաց առաջնությունում։ Հունիսին նա հաղթեց Ասկոլի Պիչենոյի «Cento Torri» 3-րդ միջազգային մրցաշարում։ 2019 թվականի հուլիսին Բասսոն հաղթեց Città di Portorse միջազգային փառատոնում՝ 9-ից 7,5 միավորով։ Սեպտեմբերին հաղթել է Ջովաննի Լեոնարդո Դի Բոնային նվիրված առաջնությունը Կուտրոյում՝ 9-ից 7 միավորով։

2019 թվականի սեպտեմբերին Բասսոն վարկանիշով դարձավ Իտալիայի 2-րդ շախմատիստը՝ զիջելով Դանիելա Վոկատուրոյին և առաջ անցնելով Ֆրանչեսկո Ռամբալդիից։

## Սպորտային արդյունքներ

## Վարկանիշի փոփոխություն

## Ծանոթագրություններ

 
Կատեգորիա:Իտալացի շախմատիստներ
Կատեգորիա:Շախմատի գրոսմայստերներ
Կատեգորիա:Շախմատիստներ այբբենական կարգով